Aalborg Stiftstidende, 1841-01-08
Cand. juris Orla Lehmann, der, som meldt, allerede er bleven valgt til Stænderdeputeret i et fyensk District, havde fra 60 valgberettigede Borgere i Helsingør modtaget et Brev, hvori disse tilmelde, at de, i Tillid til ham og i Erkiendelse af hans hidtilværende politiske Færd, have henvendt Opmærksomheden paa ham med Hensyn til det forestaaende Stændervalg, og derfor opfordre ham til at tilkjendegive, hvilke Anskuelser han hylder med Hensyn til statsretlige Garantier og Skattebevillingsret isærdeleshed, samt hvorvidt han, hvad Øresundstolden angaaer og dens muligt intenderede Ophævelse, hvad enten ved Capitalisering eller ethvertsomhelst Vederlag, maatte i dette Livspørgsmaal for Helsingør finde det harmonerende med sine Anskuelser at varetage Helsingørs vigtigste Jnteresser. Hr. Lehmanns Svar lyder i det Væsentlige saaledes:Jeg ønsker Dem tillykke, m. H., til den Beslutning, til Deres Deputeret kun at ville vælge den, om hvis Overeensstemmelse med Deres egen politiske Overbeviisning De directe har forvisset Dem. De har derved givet Deres Medborgere et Exempel, hvis almindelige Efterlevelse væsentligen vil bidrage til at give Valgene større Bevidsthed og Værd, det deraf udgaaende Folkeraad større Betydning og Jndflydelse. Det er mig derfor en kjær Pligt, med Aabenhed og Bestemthed at bevare de mig forelagte Spørgsmaal. Det er min Overbeviisning, at ikke blot Frihed er en væsentlig betingelse for ethvert Folks Dyd og Oplysning, som for dets Selvstændighed og Velværen, men at navnlig det danske Folk efter alle sine Forhold har en naturlig Trang og en velbegrundet Adkomst til en friere Udvikling af sine Samfundsforhold. Jeg troer derfor, at vi bor stræbe efter statsretlige Garantier imod Magtens mulige Misbrug og navnligen efter Selvbeskatningsret som Værn, mod finantsel Ødelæggelse, og jeg troer tillige, at vi i constitutionelle Former bør see et af de kraftigste Midler til at fremkalde en livlig Udvikline af alle gode Kræfter og til igjennem Tidernes Vexel at sikkre disse en dygtig og folkelig Ledelse. Jeg vil derfor ved enhver Leilighed, som maatte frembyde sig for mig, og navnlig ogsaa i Stænderne, hvis jeg skulde blive Medlem af disse, gjøre alt, hvad der staaer i min Magt, for at skaffe mit elskede Fædreland et saa vigtigt Godes rige Velsignelse, og jeg anseer Ønsket derefter ikke blot for betimeligt, men for paatrængende nødvendigt, fordi vi nu besidde en Konge, der maa antages baade at forstaae og at anerkjende Tidens Krav, og fordi en fri Forfatning efter min Overbeviisning. er det eneste Middel til at sikkre Danmark en broderlig Forening med Hertugdommet Slesvig. "Jeg holder mig forvisset om, at Øresundstolden er statsretligen og tractatmæssigen saa fast begrundet, at ethvert Angreb paa Samme vilde være et Brud paa Folkeretten, imod hvilket enhver god Borger paa det Kraftigste maa understøtte Regjeringen. Skulde Spørgsmaalet omen Capitallisering af denne Afgift nogensinde blive praktisk, da kan jeg ikke sige andet - og andet vil neppe nogen oprigtig og fædrelandskfindet Mand kunne sige -, end at Enhver, som da ved dets Afgjørelse kunde faae en Stemme, derved fremfor Alt bør have hele Landets Tarv for Øie. Men foruden at dette Spørgsmaal ikke saa let og ikke saa snart vil forekomme, mindst for Stænderne, saa kan jeg i altfald forsikkre saa meget, at ingen kjøbenhavnske Jnteresse skal hilde mit Omdømme om Samme, og at jeg mener, at dette Anliggende ikke kan finde sin Afgjørelse, forinden Danmark Finantsielle Forhold til Holsteen er saaledes ordnet, at hiin udelukkende danske Statsindtægt ene kommer dem tilgode, hvem den tilhører. Bestemtere troer jeg ikke, at der kan svares paa et saa ubestemt Spørgsmaal, men jeg troer ogsaa, at Svaret vil befindes tilstrækkeligt, idet mindste, hvor der kun er Tale om et Valg paa 6 Aar. Forsaavidt De, m. H., i Deres Skrivelse forudsætte, at jeg, hvis jeg blev valgt for Helsingør, vilde modtage dette Valg, maa jeg erklære, at det er mit høieste Ønske at blive Medlem af de næste Stænderforsamlinger, og at jeg vilde sætte særdeles Priis paa den Ære i dem at repræsentere Staden Helsinger. Jmidlertid tør jeg ikke lade uberørt, at jeg muligen forinden kunde vorde valgt af noget andet Valgdistrict, og at det i saa Fald naturligviis er min Pligt at modtage Valget der, hvor Suppleanten meest afviger fra mine politiske Anskuelser. Jdet jeg endnu kun skal bemærke, at jeg er rede til skriftligen eller mundtligen at besvare ethvert yderligere Spørgsmaal, som De eller nogen anden Vælger maatte ville forelægge mig og navnligen ogsaa til den Ende personligen at stille mig, hvor og naar De maatte forlange det, kan jeg ikke slutte uden at bevidne Dem, mine Herrer, min dybt følte Tak for en Tillid, hvis store Værd jeg tilfulde erkjender, og hvortil jeg stedse skal stræbe at gjøre mig værdig.